|  |
| --- |
|   Til høringsparterne |

Høring over bekendtgørelse om ændring af bekendtgørelse om sikkerhed i forbindelse med bloddonation

Hermed sendes udkast til bekendtgørelse om ændring af bekendtgørelse om sikkerhed i forbindelse med bloddonation, i høring.

Formålet med ændringen af bekendtgørelsen er at give mænd der har eller har haft oral- eller analsex med mænd, mulighed for at donere blod efter en karantæneperiode på 4 måneder, såfremt de øvrige betingelser for at blive accepteret som bloddonor er opfyldte. Der er endvidere foretaget mindre justeringer i bekendtgørelsen, for at tydeliggøre reglerne i forhold til allerede gældende praksis. Som noget nyt, indfører bekendtgørelsen obligatorisk testning for syfilis, for donorer med særlig seksuel risikoadfærd.

Det foreslås, at ændringen træder i kraft den 1. juli 2019.

Styrelsen for Patientsikkerhed skal anmode om eventuelle bemærkninger til udkastet senest den 30. april 2019. Bemærkninger bedes sendt til sjur@stps.dk med kopi til lgj@stps.dk.

Med venlig hilsen

Louise Gjørup

Specialkonsulent